Turisme donarà difusió dels servicis a domicili del sector hostaler local
27 de gener 2021

![Imagen 1](/media/pegpo0vp/c_natalia-antonino-teatro.jpg)

A causa de les restriccions actuals provocades per la pandèmia, el sector hostaler local s'està adaptant al servici a domicili, per això, la Delegació de Turisme, vol fer ressò de tots els establiments que oferisquen este tipus de servicis a domicili, i donar-los difusió entre la població local a través de diferents mitjans. 

En este sentit, la regidora delegada de Turisme, Natalia Antonino ha assenyalat que des de l'administració **«volem sumar-nos al suport a l'hostaleria i a aquelles empreses que continuen prestant els seus servicis i que ajuden a mantindre viva la ciutat malgrat les circumstàncies. Convidar-vos a que us sumeu a esta campanya i que doneu suport al consum, perquè la nostra ciutat continue viva».** 

Per a la delegació de Turisme, ara més que mai és el moment de donar suport a este sector tan colpejat per la pandèmia i, des de la regidoria, es vol fer arribar a tota la població d'una forma homogènia i unificada, tota la informació sobre estos servicis i fomentar-los entre la pròpia població. 

L'oferta gastronòmica a domicili de la nostra ciutat és àmplia i variada, des de les clàssiques pataquetes, les típiques tapes i menús, hamburgueses i entrepans, les tradicionals paelles i fins i tot dolços i gelats. 

Amb la finalitat de promoure estos servicis a domicili del sector hostaler local, poden enviar la següent informació al mail [gestionsicted@gmail.com](mailto:gestionsicted@gmail.com) o per WhatsApp al telèfon 674 02 47 65. 

El contingut de la informació és: Tipus de servici (esmorzars, menjars i/o sopars) i horaris; si és recollida en local (indicant l'horari) i/o lliurament a domicili; si és lliurament en domicili, si es fa des del propi local o través d'alguna plataforma (_Just Eat, Glovo, Uber Eats…);_ a més, els establiments que publiquen els seus servicis en xarxes socials, poden etiquetar al perfil del departament de Turisme en Instagram (@sagunto\_turisme) o en Facebook (@saguntoturismo) i d'esta manera, compartiran les seues publicacions.​

*   [](http://www.facebook.com/sharer.php?u=https://aytosagunto.es/va/actualitat/turisme-donara-difusio-dels-servicis-a-domicili-del-sector-hostaler-local/ "Facebook")
*   [](http://twitter.com/share?url=https://aytosagunto.es/va/actualitat/turisme-donara-difusio-dels-servicis-a-domicili-del-sector-hostaler-local/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/turisme-donara-difusio-dels-servicis-a-domicili-del-sector-hostaler-local/ "Linked In")
*   [](mailto:?body=https://aytosagunto.es/va/actualitat/turisme-donara-difusio-dels-servicis-a-domicili-del-sector-hostaler-local/)